Document ID: 32001D0660

A Bizottság határozata
(2001. augusztus 6.)
az antigéntartalékok antigénbankok közötti megosztása tekintetében a 2000/112/EK határozat frissítéséről
(az értesítés a C(2001) 2472. számú dokumentummal történt)
(EGT vonatkozású szöveg)
(2001/660/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2001/12/EK tanácsi határozattal [1] módosított, az állat-egészségügyi kiadásokról szóló, 1990. június 26-i 90/424/EGK tanácsi határozatra [2] és különösen annak 14. cikkére,
tekintettel a legutóbb a 2001/181/EK bizottsági határozattal [3] módosított, a ragadós száj- és körömfájás elleni vakcina közösségi tartalékainak létrehozásáról szóló, 1991. december 11-i 91/666/EGK tanácsi határozatra [4] és különösen annak 7. cikkére,
mivel:
(1) A 91/666/EGK határozattal összhangban, az antigének vásárlása a ragadós száj- és körömfájás elleni oltóanyagok közösségi tartalékainak létesítésére irányuló közösségi program része.
(2) A 91/666/EK határozat I. melléklete részletezi a ragadós száj- és körömfájásvírus antigénjeinek a közösségi antigéntartalékokban tárolandó mennyiségét és altípusait.
(3) A legutóbb a 2000/112/EK határozattal [5] módosított 93/590/EK bizottsági határozat [6] rendelkezett az A5, az A22 és az O1 ragadós száj- és körömfájásvírus-antigének vásárlásáról.
(4) A legutóbb a 2000/112/EK határozattal módosított 97/348/EK bizottsági határozat [7] rendelkezett az A22-Iraq, a C1 és az ASIA1 ragadós száj- és körömfájásvírus-antigének vásárlásáról.
(5) A 2000/77/EK bizottsági határozat [8] rendelkezett az A Iran 96, az A Iran 99, az A Malaysia 97, a SAT 1, a SAT 2 (kelet-afrikai és dél-afrikai törzsek) és a SAT 3 ragadós száj- és körömfájásvírus-antigének bizonyos mennyiségének vásárlásáról.
(6) A 2000/569/EK bizottsági határozat [9] rendelkezett az A22-Iraq, az O1-Manisa, az ASIA 1-Shamir, az A Malaysia 97, a SAT 1, a SAT 2 (kelet-afrikai és dél-afrikai törzsek) és a SAT 3 ragadós száj- és körömfájásvírus-antigének további mennyiségének vásárlásáról.
(7) A 2000/569/EK határozattal összhangban vásárolt antigén szállításáról és az engedélyezett telephelyekre történő elosztásáról szóló írásos vállalkozói tájékoztató alapján megfelelőnek tűnik a ragadós száj- és körömfájás elleni vakcinatartalékokra vonatkozó közösségi program keretében létesített antigéntartalékok antigénbankok közötti megosztásáról, valamint a 93/590/EK és a 97/348/EK bizottsági határozat módosításáról szóló 2000/112/EK határozat mellékletének frissítése.
(8) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2000/112/EK határozat melléklete helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 2001. augusztus 6-án.

Labels: 19
7
0
6
18